CELEX: 62009FA0079
Language: hu
Date: 2010-09-14 00:00:00
Title: F-79/09. sz. ügy: A Közszolgálati Törvényszék (első tanács) 2010. szeptember 14-i ítélete — A. E. kontra Bizottság (Közszolgálat — Tisztviselők — Szociális biztonság — Betegség vagy foglalkozási megbetegedés elleni biztosítás — A személyzeti szabályzat 73. cikke — A megbetegedés foglalkozási eredete elismerésének megtagadása — Elektromágneses hullámokra való túlérzékenység)

20.11.2010   
            
            
               HU
            
            
               Az Európai Unió Hivatalos Lapja
            
            
               C 317/48
            
         A Közszolgálati Törvényszék (első tanács) 2010. szeptember 14-i ítélete — A. E. kontra Bizottság
   (F-79/09. sz. ügy)
   (Közszolgálat - Tisztviselők - Szociális biztonság - Betegség vagy foglalkozási megbetegedés elleni biztosítás - A személyzeti szabályzat 73. cikke - A megbetegedés foglalkozási eredete elismerésének megtagadása - Elektromágneses hullámokra való túlérzékenység)
   2010/C 317/84
   Az eljárás nyelve: francia
   
      Felek
   
   
      Felperes: A. E. (Muchamiel, Spanyolország) (képviselő(k): L. Levi és M. Vandenbussche ügyvédek)
   
      Alperes: Európai Bizottság (képviselők: kezdetben J. Currall és D. Martin meghatalmazottak, később J. Currall és J. Baquero Cruz meghatalmazottak)
   
      Az ügy tárgya
   
   Egyrészt a kinevezésre jogosult hatóság 2008. december 15-i, 2009. január 16-án kézhez vett, a felperes azon kérelmét elutasító határozatának megsemmisítése iránti kérelem, hogy az őt érintő betegséget ismerje el a személyzeti szabályzat 73. cikke szerinti foglalkozási megbetegedésnek, másfelől — amennyiben szükséges — a felperes panaszát elutasító 2009. június 11-i határozat megsemmisítésére iránti kérelem. Továbbá 12 000 euró nem vagyoni kár megtérítése iránti kérelem.
   
      Az ítélet rendelkező része
   
   
               1.
            
            
               A Közszolgálati Törvényszék kötelezi az Európai Bizottságot, hogy fizessen A. E-nek 2 000 eurót.
            
         
               2.
            
            
               A Közszolgálati Törvényszék a keresetet az ezt meghaladó részében elutasítja.
            
         
               3.
            
            
               Az Európai Bizottság a saját költségein felül viseli a felperes költségeinek negyedét.
            
         
               4.
            
            
               A felperes viseli a saját költségei háromnegyedét.